Αριθμ 9572/1845/2000 (ΦΕΚ 209 Δ) : Τεχνικές προδιαγραφές μελετών Γενικών Πολεοδομικών Σχεδίων (Γ.Π.Σ.) και Σχεδίων Οικιστικής Οργάνωσης Ανοικτής Πόλης (ΣΧΟΟΑΠ) και αμοιβές μηχανικών για την εκπόνηση μελετών.

 

 

 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ

 

 

 

Έχοντας υπόψη:

1.Τις διατάξεις των παρ. 7 και 8 του άρθ. 1 του Ν. 2508/97 “Βιώσιμη οικιστική ανάπτυξη και άλλες διατά​ξεις” (A 124).

2.Τις διατάξεις του άρθ. 29α του Ν. 1558/85 “Κυ​βέρνηση και Κυβερνητικά Όργανα” (A 137), όπως αυτό προστέθηκε με το άρθ. 27 του Ν. 2081/92 (A154) και τροποποιήθηκε με το άρθ. 1 παρ. 2α του Ν. 2469/97 (A38).

3.Την 41/2000 γνωμοδότηση του Κεντρικού Συμβου​λίου Χωροταξίας, Οικισμού και Περιβάλλοντος.

4.Το γεγονός ότι από τις κανονιστικές διατάξεις αυτής της απόφασης δεν προκαλείται δαπάνη του κρατικού προϋπολογισμού, αποφασίζουμε:

Α. Καθορίζονται τεχνικές προδιαγραφές εκπόνησης με​λετών Γενικών Πολεοδομικών Σχεδίων (Γ.Π.Σ.) και Σχε​δίων Οικιστικής Οργάνωσης Ανοικτής Πόλης (ΣΧΟΟΑΠ), ως εξής:

Ι. Στόχοι και περιεχόμενο των ΓΠΣ/ΣΧΟΟΑΠ

Τα νέα ΓΠΣ και τα ΣΧΟΟΑΠ του Ν. 2508/97, αφορούν στη ρύθμιση των πόλεων και οικισμών της χώρας, αλλά, σε αντίθεση με τα ισχύοντα στον Ν. 1337/83, καλύ​πτουν μια διευρυμένη γεωγραφική περιοχή η οποία, κατά κανόνα, συμπίπτει με τα όρια της νέας πρωτοβάθμιας το​πικής αυτοδιοίκησης (νέου Δήμου).

Ειδικώτερα τα ΣΧΟΟΑΠ, τα οποία αποτελούν νέο εργα​λείο σχεδιασμού του Ν. 2508/97, είναι - όπως δηλώνει ο τίτλος τους - τα Σχέδια Χωρικής και Οικιστικής Οργάνω​σης των “Ανοιχτών Πόλεων”, αποτελούν με άλλα λόγια τα ΓΠΣ του μη αστικού χώρου (Ν. 2508/97 άρθρ.1 παρ. 3), εφ' όσον οι αντίστοιχοι οικισμοί είναι όλοι μικρότεροι των 2000 κατοίκων.

Με βάση τα νέα αυτά στοιχεία του Ν. 2508/97

-επιτυγχάνεται η ταυτόχρονη ρύθμιση του χώρου εντός και εκτός των σχεδίων των πόλεων και οικισμών, έτσι ώστε η ικανοποίηση αναγκών ένταξης περιοχών σε σχέδια ή προς πολεοδόμηση ζώνες να εξισορροπείται με τις απαι​τούμενες ρυθμίσεις προστασίας, κυρίως στον εξωαστικό χώρο.

- οι μικροί οικισμοί, των οποίων μέχρι σήμερα η ρύθμιση γινόταν μεμονωμένα, χωρίς να είναι απόρροια γενικώτερου σχεδιασμού, τώρα εντάσσονται σε ευρύτερα οικιστι​κά σύνολα - είτε μιας μεγαλύτερης πόλης, είτε ενός πλέγ​ματος μικρών οικισμών - και κατ' αυτόν τον τρόπο η οικι​στική τους οργάνωση εναρμονίζεται με τους γενικώτερους στόχους του χωροταξικού και πολεοδομι​κού σχεδιασμού και με τις αρχές της βιώσιμης ανάπτυξης.

Από τα παραπάνω προκύπτει ότι τα νέα ΓΠΣ και τα ΣΧΟ​ΟΑΠ συνιστούν κατ' ουσίαν τοπικά χωροταξικά, εφ' όσον ρυθμίζουν συγχρόνως και την εντός και την εκτός σχεδί​ου περιοχή των νέων διευρυμένων Δήμων, παρέχοντας το πλαίσιο για την χωρική τους οργάνωση.

Τα ΓΠΣ/ΣΧΟΟΑΠ εκπονούνται “στα πλαίσια των χωρο​ταξικών σχεδίων” (αρθρ. 4 παρ. 5 και αρθρ. 5 παρ.2 του Ν. 2508).

Μετά την ψήφιση του Ν. 2742/99:

οφείλουν να εναρμονίζονται προς τις επιλογές ή κατευ​θύνσεις των εγκεκριμένων Περιφερειακών Πλαισίων ή, αν αυτά λείπουν, προς τις κατευθύνσεις του εγκεκριμένου Γενικού και των εγκεκριμένων Ειδικών Πλαισίων Χωροτα​ξικού σχεδιασμού και Αειφόρου Ανάπτυξης. Μέχρι την έγκριση των παραπάνω πλαισίων, “η έγκριση των ΓΠΣ... γί​νεται μετά από συνεκτίμηση των διαθέσιμων στοιχείων του ευρύτερου χωροταξικού σχεδιασμού και ιδίως αυτών που απορρέουν από υφιστάμενες ή υπό εξέλιξη μελέτες χωροταξικού χαρακτήρα” (αρθρ. 9 παρ. 1 Ν. 2742/99).

Με άλλα λόγια, τα ΓΠΣ/ΣΧΟΟΑΠ αποτελούν την εξειδί​κευση των Στρατηγικών Χωροταξικών σχεδίων της Περι​φέρειας και των τυχόν χωροταξικών κατευθύνσεων νο​μού, στο επίπεδο του νέου Δήμου.

Τα ΓΠΣ και ΣΧΟΟΑΠ, στο βαθμό που αποτελούν το στρατηγικό επίπεδο του Πολεοδομικού Σχεδιασμού

- προσδιορίζουν τις κατευθύνσεις χωρικής οργάνωσης των νέων Δήμων, και ως εκ τούτου αποτελούν την εξειδί​κευση και βασικό μέσο εφαρμογής των Πλαισίων Χωρο​ταξικού Σχεδιασμού και Αειφόρου Ανάπτυξης, ιδίως δε των Περιφερειακών,

- καθορίζουν τα μεγέθη της οικιστικής ανάπτυξης σε ό​λη την έκταση του δήμου, με βάση τις αρχές της βιώσιμης ανάπτυξης, τις τοπικές ανάγκες και καταλληλότητες κα​θώς και τις κατευθύνσεις που προκύπτουν από υπερκεί​μενα σχέδια, ιδίως δε σε ότι αφορά στο ρόλο του αστικού κέντρου ή της “ανοιχτής πόλης” στο οικιστικό δίκτυο,

- προσδιορίζουν τις Περιοχές Ειδικής Προστασίας (ΠΕΠ) οι οποίες δεν πρόκειται να πολεοδομηθούν,

- υποδεικνύουν ζώνες παραγωγικών δραστηριοτήτων με βάση τις ανάγκες των παραγωγικών τομέων και τις σχετικές προγραμματικές κατευθύνσεις,

- δίνουν τέλος τις κατευθύνσεις πολεοδομικής οργάνω​σης των θεσμοθετημένων και προς πολεοδόμηση οικιστι​κών υποδοχέων, προσδιορίζοντας και τις περιοχές εντός των οικισμών που απαιτούν παρεμβάσεις αναβάθμισης μέσω του μηχανισμού των αναπλάσεων.

II. Δομή μελέτης - παρουσίαση Σταδίων και Κεφαλαίων

Οι μελέτες εκπονούνται σε δύο στάδια:

Το πρώτο στάδιο περιλαμβάνει την ανάλυση της υπάρ​χουσας κατάστασης, τη διάγνωση των προβλημάτων, προοπτικών και τάσεων του νέου Δήμου και τη διατύπω​ση της κατ' αρχήν πρότασης ή των εναλλακτικών προτά​σεων ρύθμισης της περιοχής.

Κατά το δεύτερο στάδιο γίνεται η λεπτομερής επεξερ​γασία του ΓΠΣ ή του ΣΧΟΟΑΠ, με βάση την πρόταση η ο​ποία θα προκριθεί από τη διευθύνουσα υπηρεσία.

Αναλυτικώτερα, τα δύο μέρη της μελέτης, τα οποία α​ντιστοιχούν στα δύο προαναφερόμενα στάδια εργασιών, περιλαμβάνουν τα εξής κεφάλαια:

 

A Στάδιο: Ανάλυση - Διάγνωση - Προοπτικές

Κεφάλαιο Α. 1. Χωροταξική θεώρηση του Δήμου:

Τοποθετείται η περιοχή μελέτης του ΟΤΑ στο χωρικό πλαίσιο που την περιβάλλει, δηλαδή στον Νομό και στην αντίστοιχη Περιφέρεια. Δίδεται συνοπτικά το προφίλ του χωροταξικού αυτού πλαισίου (νομού και περιφέρειας) και αναλύονται οι ειδικές σχέσεις και ρόλοι της περιοχής με​λέτης με αυτό, τόσο στη σημερινή κατάσταση όσο και στα πλαίσια των προοπτικών της ευρύτερης περιοχής.

Γίνονται οριζόντιες και κάθετες συσχετίσεις του οικιστι​κού πλέγματος του ΟΤΑ στα πλαίσια του οικιστικού δι​κτύου του νομού / περιφέρειας και της χώρας.

Αναφέρονται τέλος οι ευρύτερες διασυνδέσεις των οι​κισμών του ΟΤΑ και η τυχόν συμμετοχή τους σε ευρωπαϊ​κά ή και διεθνή προγράμματα ή δίκτυα πόλεων.

 

Κεφάλαιο Α.2. Αναπτυξιακή φυσιογνωμία του ΟΤΑ:

Σκιαγραφείται και αναλύεται η ταυτότητα του ΟΤΑ ό​πως προκύπτει από: τα δημογραφικά χαρακτηριστικά, τις οικονομικές δραστηριότητες και την απασχόληση, τις εν​δογενείς αναπτυξιακές δυνατότητες και τυχόν συγκριτι​κά πλεονεκτήματα της περιοχής σε σχέση και με το ευρύ​τερο οικονομικό περιβάλλον.

Λαμβάνονται επίσης υπ' όψη το βιοτικό επίπεδο και η ποιότητα ζωής με τις υποστηρικτικές τους υποδομές (τε​χνική και κοινωνική υποδομή, αρχιτεκτονική φυσιογνωμία

- ποιότητα οικιστικού περιβάλλοντος κλπ).

Επιπλέον σχολιάζονται πολιτιστικά - ιστορικά και κοινω​νικά χαρακτηριστικά της περιοχής, καθώς και το επίπεδο διακυβέρνησης και συλλογικής δράσης των φορέων, δε​δομένα από τα οποία θα εξαρτηθεί και η δυνατότητα της περιοχής να αξιοποιήσει τις αναπτυξιακές προοπτικές που προκύπτουν από τις αυθόρμητες τάσεις αλλά και το προγραμματικό πλαίσιο.

 

Κεφάλαιο Α.3. Δεδομένα του Χώρου και του Περιβάλ​λοντος

Συγκεντρώνονται και παρουσιάζονται όλα τα δεδομένα του Χώρου και του Περιβάλλοντος - δεδομένα καθοριστι​κά για τη ρύθμιση που θα επιχειρηθεί μέσω του ΓΠΣ ή του ΣΧΟΟΑΠ - σε μια σχετικά μακροσκοπική (σε σχέση με το πολεοδομικό επίπεδο) κλίμακα θεώρησης που αντιστοι​χεί στη σχεδιαστική κλίμακα 1:25.000. Το κεφ. Α.3. υποδι​αιρείται σε τέσσερα υποκεφάλαια, ως εξής:

 

Α.3.1. “Φυσικό Περιβάλλον ΟΤΑ”:

Περιλαμβάνει την ανάλυση όλων των στοιχείων του φυ​σικού περιβάλλοντος εντός της έκτασης της περιοχής με​λέτης, με επισήμανση των αξιόλογων οικοσυστημάτων, φυσικών τοπίων και λοιπών προστατευομένων περιοχών ή περιοχών που χρήζουν προστασίας.

Επίσης παρουσιάζει την κατάσταση του περιβάλλοντος από άποψη ρύπανσης, κορεσμού και κατανάλωσης πολύ​τιμων φυσικών πόρων. Η σπουδαιότητα του κεφαλαίου αυτού είναι σημαντική, εφ' όσον αποκαλύπτει τα ειδικά προβλήματα που αντιμετωπίζει το περιβάλλον και τους περιορισμούς που αυτό θέτει στην περαιτέρω ανάπτυξη των ανθρώπινων δραστηριοτήτων.

Τα συμπεράσματα του κεφαλαίου αυτού, σε συνδυα​σμό με τα συμπεράσματα του κεφαλαίου Α.3.2. θα οδη​γήσουν αφ' ενός στον καθορισμό Περιοχών Ειδικής Προ​στασίας και αφ'ετέρου θα ληφθούν υπόψη κατά τον κα​θορισμό των μεγεθών και θέσεων της οικιστικής ανάπτυξης καθώς και των ζωνών παραγωγικών και λοι​πών δραστηριοτήτων.

 

Α.3.2. Πολιτιστικό-Αρχιτεκτονικό - Ιστορικό Περιβάλλον ΟΤΑ

Στο κεφάλαιο αυτό καταγράφονται κατ' αρχήν όλοι οι προστατευόμενοι πόροι του πολιτιστικού αποθέματος του ΟΤΑ, όπως αρχαιολογικοί χώροι, παραδοσιακοί οικι​σμοί, ιστορικοί τόποι κλπ.

Στη συνέχεια διερευνώνται και επισημαίνονται τα κάθε είδους αξιόλογα στοιχεία πολιτιστικού, ιστορικού, αρχι​τεκτονικού, λαογραφικού ενδιαφέροντος εντός της πε​ριοχής μελέτης, τα οποία αποτελούν σημαντικούς πό​ρους τοπικής ή υπερτοπικής σημασίας (εθνικό ή/και ευρωπαϊκό/διεθνές επίπεδο) και συγχρόνως συμβάλλουν -μέσω της αισθητικής και συμβολικής τους αξίας - στην α​νάδειξη της φυσιογνωμίας των οικισμών του ΟΤΑ.

Τεκμηριώνεται η αναγκαιότητα χαρακτηρισμού τους σαν Περιοχών Ειδικής Προστασίας και προτείνονται τα ειδικά μέτρα προστασίας και ανάδειξης τους.

 

Α.3.3. “Χωροταξική οργάνωση του ΟΤΑ - Χρήσεις γης”:

Παρουσιάζεται ή οικιστική δομή, οι λειτουργικές σχέ​σεις των οικισμών και παραγωγικών δραστηριοτήτων με βάση και τις καθημερινές μετακινήσεις εργασίας - κατοι​κίας και γενικώτερα η σχέση αστικού με τον περιαστικό και τον αγροτικό χώρο στην περιοχή του δήμου.

Αναλύεται ολόκληρο το πλέγμα των διαμορφωμένων χρήσεων γης στον εκτός πόλεων και οικισμών χώρο της περιοχής μελέτης και συγκεκριμένα:

- Διερευνάται η υφιστάμενη οικιστική ανάπτυξη και οι τάσεις της καθώς και οι δυνατότητες καθορισμού περιο​χών του άρθ. 24 του Ν. 2508/97. Η διερεύνηση περι​λαμβάνει:

α) εκτίμηση της προσφοράς, με ποσοτική και ποιοτική αξιολόγηση των υφισταμένων οικιστικών υποδοχέων και του οικιστικού αποθέματος, σε συσχετισμό και με

β) την εκτίμηση ποιοτικών και ποσοτικών χαρακτηριστι​κών της ζήτησης για A και B κατοικία.

Για την εκτίμηση της επάρκειας των οικιστικών υποδοχέων χρησιμοποιούνται συντελεστές κορεσμού ανάλογα με τις ιδιαιτερότητες της περιοχής. 

γ) διερεύνηση φυσικών καταλληλοτήτων.

- Διερευνώνται οι ανάγκες και οι τρόποι ανάπτυξης και χωροθέτησης των παραγωγικών δραστηριοτήτων. Εντο​πίζονται τυχόν υφιστάμενες συγκεντρώσεις και τυχόν θε​σμοθετημένοι υποδοχείς (ΒΙΠΕ, ΒΙΠΑ κλπ.), με αξιολόγη​ση της μέχρι σήμερα αξιοποίησης τους.

Συνεκτιμάται, σε συσχετισμό και με τα σχετικά προγράμ​ματα τομεακών φορέων, η ανάγκη χωροθέτησης ζωνών οργανωμένης ανάπτυξης παραγωγικών δραστηριοτήτων και διερευνώνται οι φυσικές καταλληλότητες, αναλόγως του είδους των προς καθορισμό παραγωγικών ζωνών.

- Παρουσιάζονται τα υφιστάμενα και προγραμματιζόμε​να βασικά δίκτυα υποδομής της περιοχής μελέτης:

μεταφορικό δίκτυο

ενέργεια

τηλεπικοινωνίες

ύδρευση, αποχέτευση, απορρίματα κλπ

- Εντοπίζονται οι κύριες συγκρούσεις χρήσεων γης στην περιοχή του ΟΤΑ, με ιδιαίτερη έμφαση στην περίπτωση ύ​παρξης παράκτιων ζωνών.

Επίσης παρουσιάζονται οι χωρικές επιπτώσεις της μέ​χρι σήμερα ανάπτυξης και των σημαντικών έργων και προγραμμάτων στην περιοχή μελέτης.

 

Κεφάλαιο Α.3.4. Γεωλογική διερεύνηση του ΟΤΑ - Α​σφάλεια, προστασία:

Γίνεται γενική διερεύνηση της γεωλογικής καταλληλό​τητας όλης της έκτασης της περιοχής μελέτης, με στόχο την επισήμανση των καταρχήν κατάλληλων περιοχών για δόμηση.

Επίσης διερευνώνται στοιχεία σχετικά με θεομηνίες (καθιζήσεις, πλημμύρες κλπ) και πυρκαϊές, προκειμένου να προταθούν τα κατάλληλα μέτρα για την πρόληψη, α​σφάλεια και προστασία του ΟΤΑ.

Κεφάλαιο Α.4. Πολεοδομική οργάνωση:

Περιλαμβάνεται η αναγνώριση και ανάλυση της πολεο​δομικής δομής και οργάνωσης όλων των οικισμών και τυ​χόν άλλων πολεοδομούμενων υποδοχέων εντός της πε​ριοχής του ΟΤΑ.

Το κεφάλαιο αποκτά ιδιαίτερη βαρύτητα σε περίπτωση που ο κεντρικός οικισμός του ΓΠΣ είναι σημαντικού πλη​θυσμιακού μεγέθους.

Τόσο για τον βασικό οικισμο όσο και για κάθε ένα από τους υπόλοιπους γίνεται ανάλυση που αναφέρεται:

στην λειτουργική δομή του αστικού χώρου, στις υφι​στάμενες χρήσεις και συγκρούσεις χρήσεων, στη μετα​φορική υποδομή και τα υπόλοιπα υποστηρικτικά δίκτυα της ποιότητας ζωής, στις πραγματοποιημένες πυκνότητες/ΣΔ σε συσχέτιση με το θεσμικό πλαίσιο δόμησης.

Επίσης, η ανάλυση επεκτείνεται σε ζητήματα ποιότητας του οικιστικού περιβάλλοντος, των συνθηκών κατοικίας καθώς και της φυσιογνωμίας της πόλης, προκείμενου το ΓΠΣ / ΣΧΟΟΑΠ, πέραν των κανονιστικών ρυθμίσεων που θα προτείνει, να κάνει και κατ' αρχήν επισήμανση των πε​ριοχών για τις οποίες απαιτούνται αναπλάσεις ή άλλες πολεοδομικές παρεμβάσεις του Ν. 2508/97 (άρθ. 8 έ​ως και 17), καθώς και χρήση κινήτρων ή άλλων πολεοδο​μικών μηχανισμών.

Επίσης, κατά την κρίση του μελετητή, μπορεί να γίνουν και υποδείξεις για την ανάγκη εκπόνησης “Σχεδίων Ολο​κληρωμένων Αστικών Αναπλάσεων” του Ν. 2742/99 (άρθ. 12).

Κεφάλαιο Α.5. Αξιολόγηση δεδομένων, προβλημάτων, προοπτικών:

Στο κεφάλαιο αυτό συγκεντρώνονται σε συνθετική μορ​φή τα βασικά δεδομένα και προβλήματα τόσο του φυσι​κού όσο και του ανθρωπογενούς περιβάλλοντος, που έ​χουν παρατηρηθεί στους επιμέρους τομείς και έχουν θι​γεί στα αντίστοιχα κεφάλαια της Ανάλυσης.

Η συνθετική αξιολόγηση των στοιχείων ακολουθεί τη ροή των κεφαλαίων Α.2., Α.3. και Α.4. και κατά συνέπεια περιλαμβάνει:

- αξιολόγηση αναπτυξιακών δυνατοτήτων και προοπτι​κών του Δήμου

- αξιολόγηση δεδομένων χωροταξικού / περιβαλλοντι​κού χαρακτήρα

- αξιολόγηση θεμάτων και προβλημάτων πολεοδομικού επιπέδου

Τα περιεχόμενα του κεφαλαίου Α.5, παρουσιάζονται α​ναλυτικά στο επόμενο τμήμα III.

Με βάση τα συμπεράσματα του κεφαλαίου αυτού και συνεκτίμηση όλων των σχετικών - θετικών και αρνητικών -παραγόντων θα διαμορφωθούν και θα διατυπωθούν οι προτάσεις του μελετητή και συγκεκριμένα:

- οι βασικές αρχές και τα προγραμματικά μεγέθη της πρότασης ή των εναλλακτικών προτάσεων (κεφ. Α.6. και Π.1.)

- οι προτάσεις για τη χωροταξική ρύθμιση του ΟΤΑ, με τον καθορισμό των βασικών ζωνών του ΓΠΣ για τον εξωαστικό χώρο και των σχετικών προγραμματικών μεγεθών καθώς και

- οι προτάσεις για πολεοδομική οργάνωση / αναβάθμι​ση και ρύθμιση των οικισμών του ΟΤΑ καθώς και κάθε εί​δους άλλων πολεοδομημένων ή προς πολεοδόμηση πε​ριοχών.

Κεφάλαιο Α.6. Προκαταρτική Πρόταση ή εναλλακτικές Προτάσεις

Εδώ αναπτύσσονται τα βασικά στοιχεία του σεναρίου ή των εναλλακτικών σεναρίων (σενάριο τάσεων, έντονα πα​ρεμβατικό σενάριο, σενάριο ήπιας παρέμβασης ή “ρεαλι​στικό”) ρύθμισης του χώρου στη διοικητική περιφέρεια του νέου Δήμου.

Στη συνέχεια, η προκαταρτική πρόταση ή οι εναλλακτι​κές προτάσεις που αντιστοιχούν στο (ή στα) παραπάνω σενάριο (ή σενάρια), αξιολογούνται με βάση σειρά κριτη​ρίων όπως:

κόστους, κάλυψης κοινωνικών αναγκών, υποστήριξης αναπτυξιακών προοπτικών του ΟΤΑ κλπ, καθώς και με βά​ση της απαιτήσεις της βιώσιμης ανάπτυξης, έτσι όπως αυτές προκύπτουν από τις δεσμεύσεις της χώρας σε διε​θνείς / ευρωπαϊκές συνθήκες. Προς τούτο απαιτείται η γε​νική εκτίμηση των επιπτώσεων του ή των σεναρίων ρύθμι​σης στο Περιβάλλον και στην ταυτότητα / φυσιογνωμία της περιοχής.

Στο σημείο αυτό της μελέτης και με βάση τα στοιχεία α​νάλυσης, μπορούν να διατυπωθούν προτάσεις για τη δυ​νατότητα και σκοπιμότητα ένταξης της περιοχής σε τρέ​χουσες πολιτικές και προγράμματα - εθνικά ή ευρωπαϊκά - με αντικείμενο ανάλογο με το χαρακτήρα της περιοχής (αστική αναβάθμιση, βιώσιμες μεταφορές, αγροτική ανά​πτυξη κλπ.)

 

B Στάδιο - Πρόταση

 

Κεφάλαιο Π.1. Δομικό Σχέδιο Χωρικής Οργάνωσης του ΟΤΑ:

Παρουσιάζεται συνθετικά το πρότυπο οικιστικής ανά πτύξης και χωρικής οργάνωσης του Δήμου σε σχέση και με το ευρύτερο περιβάλλον του που προκρίθηκε σύμφω​να με τις προβλεπόμενες διαδικασίες του Ν. 2508/97.

Αναφέρονται τα βασικά προγραμματικά μεγέθη σ'επίπεδο Δήμου και οικισμών - όπως αυτά προέκυψαν μετά από συνεκτίμηση του προγραμματικού πλαισίου (αναπτυ​ξιακές και χωροταξικές κατευθύνσεις), των ενδογενών δυνατοτήτων που σχετίζονται με την παραγωγική βάση και τους ανθρώπινους πόρους, τις σχέσεις εργασίας / κα​τοικίας κλπ (βλ. κεφ. Α.5.) - οι σχέσεις των οικισμών και οι ρόλοι τους στο οικιστικό δίκτυο, καθώς και οι βασικές αρ​χές οργάνωσης του αστικού, του περιαστικού ή/και α​γροτικού χώρου, με ιδιαίτερη έμφαση και εξειδίκευση για τυχόν παράκτιες ή ορεινές περιοχές ή περιοχές με αξιό​λογους / παραδοσιακούς οικισμούς, εάν αυτές αποτε​λούν σημαντικό τμήμα ή και το σύνολο της περιοχής με​λέτης.

Στο σημείο αυτό, μπορούν να γίνουν και επισημάνσεις ή αναδράσεις προς τον χωροταξικό σχεδιασμό ανώτερης κλίμακας (π.χ. νομού ή περιφέρειας), εφ' όσον τούτο δι​καιολογείται από τις διαπιστώσεις της ανάλυσης της με​λέτης.

Κεφάλαιο Π.2. Οργάνωση Χρήσεων Γης και Προστασία Περιβάλλοντος του ΟΤΑ

Παρουσιάζει τις χωρικές ρυθμίσεις σε όλη τη διοικητική περιφέρεια του Δήμου, οι οποίες, σύμφωνα με τις εξου​σιοδοτήσεις του Ν. 2508/97, περιλαμβάνουν τον καθο​ρισμό βασικά 3 ειδών περιοχών:

- Περιοχών Ειδικής Προστασίας καθώς και περιοχών περιορισμού ή ελέγχου της δόμησης.

- Περιοχών οικιστικής ανάπτυξης (ήδη θεσμοθετημέ​νων ή προς πολεοδόμηση).

- Ζωνών παραγωγικών δραστηριοτήτων, εφόσον τεκμη​ριώνονται σχετικές ανάγκες καθώς και γενικές χρήσεις γης ή / και κανονιστικές ρυθμίσεις για τις παραπάνω ζώ​νες καθώς και για περιοχές που βρίσκονται εκτός των ζω​νών αυτών.

Βασικοί στόχοι των παραπάνω ρυθμίσεων θα είναι:

- η προστασία του περιβάλλοντος και η βιώσιμη χρήση των φυσικών πόρων,

- η ισόρροπη και αλληλοστηριζόμενη ανάπτυξη αστικού - περιαστικού και αγροτικού χώρου,

- η λειτουργικότητα της χωρικής συσχέτισης παραγωγι​κών ζωνών και ζωνών κατοικίας με βάση και τις ανάγκες καθημερινής μετακίνησης εργασίας - κατοικίας,

η διατήρηση και ανάδειξη της πολιτιστικής, αρχιτεκτο​νικής, ιστορικής κληρονομιάς,

- η βελτίωση της ποιότητας ζωής στις πόλεις και στην ύ​παιθρο.

Κεφάλαιο Π.3. Γενική Πολεοδομική Οργάνωση και Ρύθ​μιση των Οικισμών καθώς και των λοιπών Πολεοδομούμενων Περιοχών:

Περιέχει τις κατευθύνσεις και τα προγραμματικά μεγέ​θη της πολεοδομικής αναβάθμισης των ήδη θεσμοθετη​μένων οικιστικών υποδοχέων ή της πολεοδομικής οργά​νωσης των νέων προς πολεοδόμηση περιοχών, με τον γε​νικό στόχο της βελτίωσης της ποιότητας ζωής στις πόλεις και τους οικισμούς.

Ειδικώτεροι στόχοι των προτεινομένων ρυθμίσεων ή / και παρεμβάσεων (αναπλάσεων κλπ) θα πρέπει να είναι:

- η ορθολογική κατανομή και συσχέτιση των χρήσεων γης σε πολεοδομικό επίπεδο,

- ο καθορισμός αποδεκτών ορίων της ανάπτυξης,

- η βελτίωση της τεχνικής και κοινωνικής υποδομής,

- βελτίωση της λειτουργικότητας και της μορφής του οι​κιστικού ιστού και της φυσιογνωμίας των οικισμών,

- η βελτίωση των συνθηκών ζωής και κατοικίας στις πό​λεις και οικισμούς

- η εξασφάλιση των όρων και υποδομών για πρόληψη και ελαχιστοποίηση των συνεπειών από φυσικές κατα​στροφές (σεισμοί, πλημμύρες, θεομηνίες κλπ)

Κεφάλαιο Π.4.: Πρόγραμμα ενεργοποίησης του ΓΠΣ / ΣΧΟΟΑΠ:

Περιέχει τις προτάσεις σχετικά με:

- την ίδρυση φορέα εφαρμογής του ΓΠΣ ή ΣΧΟΟΑΠ, σύμφωνα με τις προβλέψεις του Ν. 2508/97,

- τις τυχόν απαιτούμενες ειδικώτερες μελέτες,

- τα αναγκαία έργα, παρεμβάσεις και εν γένει αναπλά​σεις,

- τις αναγκαίες θεσμικές ρυθμίσεις.

Επίσης γίνεται αναφορά στους εμπλεκόμενους φορείς για την υλοποίηση των παραπάνω έργων ή παρεμβάσεων, και στη χρονική διαδοχή ή συσχέτιση των σχετικών ενερ​γειών (Χρονοδιαγράμματα).

Τέλος, περιλαμβάνει Προϋπολογισμό των προτεινομέ​νων έργων και παρεμβάσεων καθώς και δυνητικές πηγές χρηματοδότησης.

Οι παραπάνω προτάσεις του μελετητή θ' αποτελέσουν τη βάση για την κατάρτιση των ετήσιων και μεσοπρόθε​σμων προγραμμάτων εφαρμογής του ΓΠΣ που προβλέ​πονται εφ' όσον συσταθούν τα αντίστοιχα όργανα και φορείς εφαρμογής (άρθ. 6 Ν. 2508/97).

III. Αναλυτική δομή Κεφαλαίων της μελέτης

Α AΝΑΛΥΣΗ

Α.1. Χωροταξική θεώρηση νέου Δήμου

Σύνοψη της κατάστασης και των προοπτικών του ευρύ​τερου χωροταξικού πλαισίου (νομού, περιφέρειας).

Η θέση και ο ρόλος του νέου δήμου στα πλαίσια της πε​ριφέρειας /νομού.

Ρόλος του Δήμου σε σχέση με άλλα αστικά κέντρα ή οι​κιστικά σύνολα Νομού / Περιφέρειας.

Τυχόν Ευρωπαϊκές / διεθνείς σχέσεις ή συμμετοχή σε δίκτυα.

Α.2. Αναπτυξιακή φυσιογνωμία ΟΤΑ

Παρουσιάζεται η “ταυτότητα” του νέου δήμου σε ότι α​φορά στις κοινωνικοοικονομικές και πολιτιστικές διαστά​σεις της ανάπτυξης:

Πληθυσμός - δημογραφική φυσιογνωμία, αστικοποίη​ση

Οικονομικές δραστηριότητες.

Τάσεις και προβλήματα: απασχόληση, ανεργία.

Υποστηρικτικές (Τεχνικές, κοινωνικές) υποδομές και ποιότητα ζωής

Πολιτιστικά / κοινωνικά στοιχεία και δραστηριότητες.

Α.3. Δεδομένα του Χώρου και του Περιβάλλοντος Πε​ριοχής Μελέτης

Α.3.1. Φυσικό Περιβάλλον ΟΤΑ

Καταγραφή φυσικού συστήματος (έδαφος, νερά, κλίμα κλπ)

Αξιόλογα οικοσυστήματα, περιοχές ήδη προστατευό​μενες, φυσικά τοπία.

Κατάσταση περιβάλλοντος, επιπτώσεις από την οικιστι​κή ανάπτυξη και τις οικονομικές δραστηριότητες (ρύπανση, κορεσμός, κατανάλωση γης, υδατικό ισοζύγιο).

Κρίσιμες περιβαλλοντικές παράμετροι για το σχεδια​σμό της μελλοντικής ανάπτυξης του νέου Δήμου.

Α.3.2. Πολιτιστικό / Ιστορικό Περιβάλλον του ΟΤΑ

Παρουσίαση προστατευομένων στοιχείων πολιτιστικού αποθέματος

Καταγραφή λοιπών αξιόλογων στοιχείων πολιτιστικού -αρχιτεκτονικού - ιστορικού περιβάλλοντος περιοχής με​λέτης:

- Παραδοσιακοί οικισμοί

- Ιστορικοί τόποι

- Χώροι - στοιχεία λαογραφικού ενδιαφέροντος

- Αξιόλογα αρχιτεκτονικά σύνολα

- Τοπία ιδιαίτερης αισθητικής - συμβολικής αξίας, τοπία για ανάδειξη φυσιογνωμίας των οικισμών, τοπία για ανα​βάθμιση εικόνας οδικών αξόνων ή άλλων στοιχείων δομη​μένου περιβάλλοντος κλπ.

- Τεκμηρίωση πρότασης για ένταξη στοιχείων των πα​ραπάνω κατηγοριών στις Περιοχές Ειδικής Προστασίας (ΠΕΠ), απαιτούμενες κανονιστικές ή άλλες ρυθμίσεις.

- Μέτρα προστασίας και ανάδειξης των ΠΕΠ.

Α.3.3. Χωροταξική διάρθρωση νέου Δήμου – Χρήσεις γης.

Υφιστάμενες χρήσεις γης στον εξωαστικό χώρο.

Υπάρχουσα οικιστική ανάπτυξη και η δυναμική της: οι​κισμοί, άλλοι οικιστικοί υποδοχείς, περιοχές παραθερι​στικής κατοικίας.

Παραγωγικές δραστηριότητες: διασπορά στον εξωα​στικό χώρο, τυχόν υφιστάμενες συγκεντρώσεις, τυχόν θεσμοθετημένοι υποδοχείς (ΒΙΠΕ κλπ.).

Άλλες θεσμοθετημένες χρήσεις ή ρυθμίσεις (π.χ. ΖΟΕ κλπ).

Υφιστάμενα και προγραμματιζόμενα βασικά δίκτυα υ​ποδομής της περιοχής μελέτης:

μεταφορικό δίκτυο

ενέργεια

τηλεπικοινωνίες

ύδρευση, αποχέτευση, απορρίματα κλπ.

Συγκρούσεις χρήσεων γης, πιέσεις σε παράκτιες ζώνες κλπ.

Χωρικές επιπτώσεις έργων / προγραμμάτων.

Α.3,4. Γεωλογική διερεύνηση του ΟΤΑ, - Ασφάλεια, Προστασία

Εκπονείται γενική γεωλογική μελέτη σε όλη την έκταση της περιοχής μελέτης, με στόχο τη διερεύνηση της κατ' αρχήν καταλληλότητας για κάθε είδους ανάπτυξη που α​παιτεί δόμηση, καθώς και την προστασία της περιοχής α​πό θεομηνίες και καταστροφές.

Α.4. Πολεοδομική οργάνωση

Διοικητική - κοινωνική οργάνωση οικισμού - Δυσλει​τουργίες.

Λειτουργική δομή πόλης: πολεοδομικές ενότητες, κέ​ντρο - γειτονιές.

Καταγραφή και ανάλυση υπαρχουσών χρήσεων: Τά​σεις, συγκρούσεις.

Υπάρχουσες πυκνότητες, επάρκεια κοινοχρήστων χώ​ρων.

θεσμικό πλαίσιο: χρήσεις γης, όροι δόμησης, τυχόν άλ​λες ρυθμίσεις (υπάρχον ΓΠΣ κλπ).

Ανάλυση κατάστασης οικιστικού αποθέματος.

Ποιότητα και φυσιογνωμία αστικού χώρου: τυπολογία ρυμοτομικού, βασικοί αντιληπτικοί άξονες και ενότητες, ποιότητα δημόσιου χώρου κλπ.

Κατάσταση πολιτιστικού / ιστορικού / αρχιτεκτονικού α​ποθέματος οικισμών.

Κατάσταση φυσικών στοιχείων αστικού περιβάλλοντος

Δίκτυα αστικής υποδομής: μεταφορές - κυκλοφορία, ε​νέργεια, τηλεπικοινωνίες,

ύδρευση, αποχέτευση, απορρίματα κλπ

Α.5. Αξιολόγηση δεδομένων υπάρχουσας κατάστασης -Τάσεων - Κατευθύνσεων

Α.5.1. Αξιολόγηση αναπτυξιακών δυνατοτήτων και προ​οπτικών

Α/ Αξιολόγηση δεδομένων προγραμματικού πλαισίου:

Προγραμματιζόμενα ή εκτελούμενα έργα / δραστηριό​τητες.

Αναπτυξιακές και Χωροταξικές κατευθύνσεις.

Προγραμματικά μεγέθη που προκύπτουν από το παρα​πάνω προγραμματικό πλαίσιο ή τυχόν προγράμματα σε οριζόντιο (διαδημοτικό) επίπεδο.

Β/ Αξιολόγηση ενδογενών αναπτυξιακών δυνατοτήτων

Γ/ Γενικές προοπτικές του ΟΤΑ - βασικά προγραμματι​κά μεγέθη

Α.5.2. Αξιολόγηση χωροταξικών δεδομένων

Α/Αξιολόγηση δεδομένων οικιστικής ανάπτυξης:

ζήτηση - προσφορά A και B κατοικίας

Β/ Εκτίμηση αναγκών παραγωγικών τομέων για οργα​νωμένους υποδοχείς.

Γ/ Αξιολόγηση περιοριστικών παραγόντων πολεοδομι​κής ανάπτυξης:

Προβλήματα εξάντλησης φυσικών πόρων.

Προβλήματα φυσικών (α)καταλληλοτήτων.

Προστατευτέα αντικείμενα φυσικού ή πολιτιστικού πε​ριβάλλοντος.

Α.5.3 Αξιολόγηση προβλημάτων πολεοδομικής δομής -αστικής ποιότητας ζωής:

Τυχόν ανάγκες επεκτάσεων ή νέων οικιστικών υποδοχέ​ων.

Ανάγκη αναθεωρήσεων κανονιστικών όρων δόμησης.

Ανάγκες Αναπλάσεων του αστικού ιστού σε συνδυα​σμό, ενδεχομένως με την κάλυψη στεγαστικών αναγκών.

Σκοπιμότητα χρήσης κινήτρων / πολεοδομικών μηχανι​σμών.

Τυχόν ανάγκη για δραστικότερη αστική παρέμβαση (“Ο​λοκληρωμένες Αστικές Παρεμβάσεις”).

Α.6. Προκαταρτική Πρόταση ή εναλλακτικές προτάσεις και βασικά Προγραμματικά μεγέθη. Αξιολόγηση - Περι​βαλλοντικές επιπτώσεις

Προγραμματικά μεγέθη σ' επίπεδο νέου δήμου και οικι​στικών υποδοχέων.

Βασικά στοιχεία σεναρίου ή σεναρίων ρύθμισης του Ο​ΤΑ (σενάριο τάσεων, μέτριας παρέμβασης και έντονα πα​ρεμβατικό σενάριο).

Αξιολόγηση πρότασης ή εναλλακτικών προτάσεων. Γε​νική εκτίμηση των περιβαλλοντικών επιπτώσεων ανά πε​ρίπτωση.

Πρόκριση σεναρίου για τελική επεξεργασία υπό μορφή νέου ΓΠΣ ή ΣΧΟΟΑΠ.

B ΠΡΟΤΑΣΗ

Π. 1.Δομικό Σχέδιο Χωρικής Οργάνωσης του νέου Δή​μου 

Βασικές αρχές της τελικής πρότασης. Προγραμματικά μεγέθη.

Μοντέλο χωρικής οργάνωσης του Δήμου. Σχέσεις με ευρύτερους άξονες ανάπτυξης.

Ρόλοι οικισμών στο οικιστικό δίκτυο.

Ανάδραση προς τον χωροταξικό - αναπτυξιακό σχεδια​σμό.

Π,2.Οργάνωση των Χρήσεων γης και Προστασία Περι​βάλλοντος ΟΤΑ

Γενικές αρχές

Οικιστική οργάνωση: τυχόν απαιτούμενες επεκτάσεις, νέοι οικιστικοί υποδοχείς (κύριας και παραθεριστικής κα​τοικίας).

Ζώνες κατάλληλες για ανάπτυξη μέσω του μηχανισμού των ΠΕΡΠΟ.

Ζώνες περιορισμού και ελέγχου της δόμησης.

Περιοχές Ειδικής Προστασίας (ΠΕΠ).

Ζώνες οργανωμένης ανάπτυξης παραγωγικών δραστη​ριοτήτων.

Βασικά δίκτυα υποδομής της περιοχής μελέτης:

- μεταφορικό δίκτυο

- ενέργεια

- τηλεπικοινωνίες

- ύδρευση, αποχέτευση, απορρίματα κλπ Κανονιστικές ρυθμίσεις στις επιμέρους ζώνες Π.3.Γενική Πολεοδομική οργάνωση και ρύθμιση των οικιστικών υποδοχέων Ανά οικιστικό υποδοχέα καθορίζονται:

Πρόταση πολεοδομικής οργάνωσης / αναβάθμισης θε​σμοθετημένων

οικιστικών υποδοχέων: Αναθεωρήσεις, Αναπλάσεις. Πρόταση πολεοδομικής οργάνωσης νέων προς πολεο​δόμηση περιοχών.

Γενικές Χρήσεις γης και όροι δόμησης. Ζώνες κινήτρων και εν γένει πολεοδομικών μηχανισμών. Δίκτυα αστικής υποδομής: μεταφορές - κυκλοφορία,

- ενέργεια

- τηλεπικοινωνίες

- ύδρευση, αποχέτευση, απορρίματα κλπ Ασφάλεια, προστασία οικισμών, Σεισμοί Προγραμματικά μεγέθη - ανάγκες σε γη πολεοδομικών λειτουργιών Π.4. Πρόγραμμα ενεργοποίησης του ΓΠΣ/ΣΧΟΟΑΠ

Φορέας εφαρμογής του ΓΠΣ / ΣΧΟΟΑΠ.

Απαιτούμενα έργα, μελέτες, θεσμικές παρεμβάσεις / Αναπλάσεις. Εμπλεκόμενοι φορείς - Χρονοδιαγράμματα.

Προϋπολογισμός.

IV. Κατάλογος και συνοπτικό περιεχόμενο Χαρτών

Στάδιο A-ΑΝΑΛΥΣΗ

Α.1 Χωροταξικό πλαίσιο νέου Δήμου

κλίμακα ελεύθερη

περιεχόμενο κατά την κρίση του μελετητή

Α.2. Πίνακες ή χάρτες κατά την κρίση του μελετητή

Α.3.1. Φυσικό Περιβάλλον ΟΤΑ

Κλίμακα 1:25.000

Επίπεδο αναφοράς: ΟΤΑ 97

Περιεχόμενο:

Στοιχεία φυσικού συστήματος

- Νερά (λίμνες, ποταμοί, έλη, κύριες πηγές κλπ)

- Ορεινά - πεδινά (Ζώνη πάνω από 800 μ,.....)

Οικοσυστήματα και φυσικά τοπία

- Προστατευόμενα

- Λοιπά οικοσυστήματα και φυσικά τοπία Ρύπανση - κορεσμός

- Πηγές ρύπανσης

- Περιοχές κορεσμού φυσικών πόρων Έργα προστασίας περιβάλλοντος

- (ΧΥΤΑ, Βιολογικός καθαρισμός κλπ)

Α.3.2. Πολιτιστικό / Ιστορικό / Αρχιτεκτονικό απόθεμα ΟΤΑ

Κλίμακα: 1:25000

- Παραδοσιακοί οικισμοί, σύνολα.

- Ιστορικοί τόποι, μνημεία.

- Χώροι και στοιχεία λαογραφικού ενδιαφέροντος.

- Αξιόλογα αρχιτεκτονικά σύνολα.

- Στοιχεία βιομηχανικής αρχαιολογίας, στοιχεία παρα​δοσιακών παραγωγικών τεχνικών.

- Τοπία ιδιαίτερης αισθητικής - συμβολικής αξίας, τοπία για ανάδειξη φυσιογνωμίας των οικισμών, τοπία για ανα​βάθμιση εικόνας οδικών αξόνων ή άλλων στοιχείων δομη​μένου περιβάλλοντος κλπ.

Α.3.3. Χωροταξική διάρθρωση - Χρήσεις γης

Κλίμακα 1:25.000

Επίπεδο αναφοράς: ΟΤΑ 97

Περιεχόμενο:

- Οικισμοί και άλλοι οικιστικοί υποδοχείς και συγκε​ντρώσεις εγκεκριμένοι και υπό έγκριση (A και B κατοικία ή μεικτές περιοχές).

- Δάση.

- Γεωργική γη πρώτης προτεραιότητας.

- Συγκεντρώσεις παραγωγικές ή μεγάλες εγκαταστά​σεις και τεχνικά έργα.

- Τυχόν θεσμοθετημένοι υποδοχείς παραγωγικών δρα​στηριοτήτων.

- Εξόρυξη, μεταλλευτικές και λατομικές ζώνες.

- Γενικά δίκτυα υποδομής (μεταφορική υποδομή, ύ​δρευση, αποχέτευση κλπ) εξυπηρέτησης περισσότερο του ενός οικισμών.

- Άλλες θεσμοθετημένες χρήσεις εκτός οικισμών και οι​κιστικών υποδοχέων ή ειδικές ρυθμίσεις (πχΖΟΕ).

- Νομικό πλαίσιο δόμησης στον εξωαστικό χώρο.

Α.3.4. Γεωλογική διερεύνηση - Ασφάλεια, Προστασία

Κλίμακα 1:25.000

Επίπεδο αναφοράς: περιοχή μελέτης

Περιεχόμενο:

- τα γεωλογικά χαρακτηριστικά

- τα σεισμολογικά χαρακτηριστικά

- κατακλυζόμενες επιφάνειες

- κατολισθήσεις

- αποτεφρωμένες περιοχές

- κατ' αρχήν κατάλληλες περιοχές για δόμηση

- κατ' αρχήν ακατάλληλες για δόμηση περιοχές

- περιοχές με ειδικούς περιορισμούς 

Α.4. Πολεοδομική οργάνωση και χρήσεις γης οικισμών 

Κλίμακα 1:5.000 ή 1:10.000

Επίπεδο αναφοράς: οικισμός ή πολεοδομική / οικιστική ενότητα Περιεχόμενο:

Α.4.1. Αστική δομή - χρήσεις γης

- Διοικητική - κοινωνική οργάνωση (συνοικίες, γειτονιές κλπ)

- Λειτουργική δομή (κέντρο, πολεοδομικές ενότητες κλπ)

- Χρήσεις γης

Α.4.2. θεσμικό πλαίσιο δόμησης

- Μικτές πυκνότητες και ΣΔ

- θεσμικό πλαίσιο δόμησης

Α.4.3. Ποιότητα αστικού περιβάλλοντος-πολιτιστική κληρονομιά

- Κατάσταση οικιστικού αποθέματος (ανά ενότητα)

- Στοιχεία φυσιογνωμίας της πόλης

-Στοιχεία ή σύνολα πολιτιστικής /αρχιτεκτονικής/ιστο​ρικής κληρονομιάς

- Αξιόλογα φυσικά στοιχεία του αστικού περιβάλλοντος 

Α.4.4. Αστικές Υποδομές Γενικές αστικές υποδομές:

- Μεταφορικό δίκτυο, κυκλοφορία

- Τηλεπικοινωνίες

- Ενέργεια

Υποδομές Κοινής Ωφέλειας:

- Ύδρευση

- Αποχέτευση

- Απορρίματα, κλπ

Υποδομές Ασφάλειας - προστασίας από φυσικές κατα​στροφές (σεισμούς κλπ). 

B Στάδιο - ΠΡΟΤΑΣΗ

Π.1. Δομικό σχέδιο χωρικής οργάνωσης του Δήμου 

Κλίμακα: ελεύθερη 

Επίπεδο αναφοράς: ΟΤΑ 97 

Περιεχόμενο:

- Οργάνωση οικιστικής ανάπτυξης

- Υποδοχείς παραγωγικών δραστηριοτήτων

- Λειτουργικές σχέσεις αστικού - μη αστικού χώρου

- Κύρια δίκτυα εξυπηρέτησης

- Κύριες ζώνες προστασίας

- Κύριες περιβαλλοντικές επιπτώσεις και μέτρα

- Διασυνδέσεις με ανώτερα επίπεδα οργάνωσης, σχέ​σεις με τον έξω χώρο

- Εξειδίκευση ρόλου οικισμών ΟΤΑ 

Π.2. ΓΠΣ/ΣΧΟΟΑΠ - Χρήσεων γης και Προστασία Περι​βάλλοντος ΟΤΑ 

Κλίμακα 1:25.000 

Επίπεδο αναφοράς: ΟΤΑ 97 

Περιεχόμενο:

- ΠΕΠ (Περιοχές ειδικής προστασίας).

- Περιοχές ελέγχου και περιορισμού δόμησης,

- Προς πολεοδόμηση περιοχές ως επεκτάσεις ή ως νέοι οικιστικοί υποδοχείς για A κατοικία ή μεικτές περιοχές.

- Προς πολεοδόμηση περιοχές για παραγωγικές χρή​σεις και περιοχές για ιδιαίτερες χρήσεις.

- Προς πολεοδόμηση περιοχές για B κατοικία.

- Περιοχές κατάλληλες για εφαρμογή του μηχανισμού των ΠΕΡΠΟ

- Δίκτυα τεχνικής υποδομής 

Π.3. ΓΠΣ/ΣΧΟΟΑΠ - Πολεοδομική Οργάνωση 

Κλίμακα 1:5.000 ή 1:10.000

Επίπεδο αναφοράς: Οικισμός ή πολεοδομούμενες πε​ριοχές 

Περιεχόμενο:

Π.3.1.: Πολεοδομική οργάνωση

- Πολεοδομική οργάνωση / αναβάθμιση των ήδη πολεοδομημένων περιοχών, σύνδεση με νέες προς πολεοδόμη​ση περιοχές (λειτουργία, ενότητες)

- Μικτές πυκνότητες και μικτός ΣΔ κατά πολεοδομική ε​νότητα

- Λοιποί όροι και περιορισμοί δόμησης

- Προτεινόμενες περιοχές για αναθεώρηση

- Πολεοδομική οργάνωση νέων περιοχών (λειτουργία, ενότητες)

- Γενικές χρήσεις γης

- Ζώνες προστασίας - Ειδικοί Όροι Δόμησης

Π.3.2: Ζώνες κινήτρων, μηχανισμών, παρεμβάσεων

- Προτεινόμενες περιοχές Ανάπλασης

- Ζώνες κινήτρων

- Ζώνες πολεοδομικών μηχανισμών 

Π.3.3.: Γενικές Αστικές υποδομές

- Υποδομές ποιότητας ζωής

- Υποδομές ασφάλειας - προστασίας

V. Υπόβαθρα

Τα ΓΠΣ - ΣΧΟΟΑΠ εκπονούνται σε υπόβαθρα που πα​ραδίδονται από την αναθέτουσα αρχή στο μελετητή. Σε περίπτωση μη ύπαρξης ψηφιακών υποβάθρων στη μελέ​τη θα χρησιμοποιηθούν ψηφιοποιημένες εικόνες χαρτογραφικού υλικού προέλευσης ΓΥΣ ή ΟΚΧΕ ή άλλης δημό​σιας υπηρεσίας, σε κλίμακα που απαιτείται κατά περί​πτωση, που θα παραδοθούν στο μελετητή ύστερα από ενέργειες της αναθέτουσας αρχής. Ως προβολικό σύστη​μα θα χρησιμοποιηθεί το ΕΓΣΑ 87.

Σε κάθε περίπτωση τα παραδοτέα στοιχεία που καθορί​ζονται στις προδιαγραφές χαρτών θα παραδοθούν ως δομημένη διανυσματική πληροφορία.

Β. Καθορίζονται αμοιβές για την εκπόνηση μελετών Γε​νικών Πολεοδομικών Σχεδίων (Γ.Π.Σ.) και Σχεδίων Χωρι​κής και Οικιστικής Οργάνωσης Ανοικτής Πόλης (ΣΧΟΟ​ΑΠ) ως εξής:

1.α. - για οικισμούς μέχρι 500 κατ. 25.000 δρχ.

-για οικισμούς από 501 έως 1000 κατ. 35.000δρχ.

-για οικισμούς από 1001 έως 2000 κατ. 50.000 δρχ.

-για οικισμούς από 2001 έως 10.000κατ.350.000δρχ.

-για οικισμούς από 10.001 έως20.000κατ.500.000δρχ.

- για οικισμούς από 20.001 έως 40.000 κατ.600.000 δρχ.

-για οικισμούς από 40.001 έως 120.000 κατ. 1.000.000 δρχ.

-για οικισμούς μεγαλύτερους από 120.001 κατ. 1.200.000δρχ.

β. Οι αμοιβές της προηγούμενης παρ. α προ​σαυξάνονται κατά 20% σε οικισμούς παραλιακούς, παρα​δοσιακούς και αξιόλογους με πληθυσμό μικρότερο των 2.000 κατοίκων. Η προσαύξηση αυτή εφαρμόζεται άπαξ.

γ. Η αμοιβή ανά στρέμμα της εδαφικής έκτασης της πε​ριοχής μελέτης 0,8 δρχ. ανά στρέμμα.

2. Για οικισμούς για τους οποίους έχουν εγκριθεί γενικά πολεοδομικά σχέδια σύμφωνα με τις διατάξεις του Ν. 1337/83, οι αμοιβές της παρ. 1 μειώνονται κατά 10% για οικισμούς από 2.001 έως 120.000 κατοίκους και μόνο γι'αυτούς και κατά 30% για οικισμούς μεγαλύτερους 120.001 κατοίκους.

3. Η τελική αμοιβή του ΓΠΣ-ΣΧΟΟΑΠ προσδιορίζεται α​πό το άθροισμα 1) των τιμολογίων της παραπάνω παρ. 1 α και 1 β που προκύπτουν από το άθροισμα των οικισμών, που περιέχονται στα διοικητικά όρια της περιοχής μελέτης και οι οποίοι οικισμοί είναι απογεγραμμένοι στην απογρα​φή της ΕΣΥΕ του 1991 και 2) του τιμολογίου της παρ. 1γ.

4. Ως ελάχιστη κατώτατη αμοιβή εκπόνησης πλήρους μελέτης ΓΠΣ ή ΣΧΟΟΑΠ ορίζεται σε 200.000 δρχ.

5. Ο υπολογισμός των παραπάνω αμοιβών των παρ. 1 και 4 προκύπτουν από τον τύπο Α = λ χ τ, όπου:

τ = οι τιμές μονάδος αμοιβής που καθορίζονται από τις τιμές των παραπάνω προδιαγραφών

λ = συντελεστής καθοριζόμενος από το άρθ. 4 παρ. 2 του Π.Δ/γματος 696/74, όπως τροποποιήθηκε με το ΠΔ.515/89 (ΦΕΚ 219 Α/89) που αντιστοιχεί στην χρονική περίοδο έγκρισης του τελευταίου σταδίου της μελέτης ή της εργασίας που έχει ανατεθεί.

6. Η τελική αμοιβή της παραπάνω παρ. 3, επι​μερίζεται σε 50% για το A στάδιο της μελέτης (ανάλυση, διάγνωση, προοπτικές) και 50% για το B στάδιο (πρότα​ση) ​Ειδικότερα το Bστάδιο υποδιαιρείται σε 2 υποστάδια Β1 και Β2, όπου στο μεν Β1 θα πληρώνεται το 30% της συ​νολικής αμοιβής με την παραλαβή του σταδίου και Β2 το υπόλοιπο 20% μετά την οριστική πρόταση του ΓΠΣ ή ΣΧΟΟΑΠ όπως αυτή διαμορφώνεται μετά τις συμμετοχικές διαδικασίες. Η προκαταβολή αποσβένυται εξ ολοκλή​ρου με την παράδοση του A σταδίου.

Γ. Η ισχύς της παρούσας απόφασης αρχίζει από τη δη​μοσίευση του στην Εφημερίδα της Κυβερνήσεως.

 

